A Törvényszék (harmadik tanács) T-127/21. sz., Swissgrid kontra Bizottság ügyben 2022. december 21-én hozott végzése ellen a Swissgrid AG által 2023. február 28-án benyújtott fellebbezés
(C-121/23. P. sz. ügy)
Az eljárás nyelve: angol
Felek
Fellebbező: Swissgrid AG (képviselők): P. De Baere, P. L’Ecluse, K. T’Syen és V. Lefever ügyvédek)
A másik fél az eljárásban: Európai Bizottság
A fellebbező kérelmei
A fellebbező azt kéri, hogy a Bíróság:
helyezze hatályon kívül a megtámadott végzést;
utasítsa el a Bizottság elfogadhatatlansági kifogását, nyilvánítsa elfogadhatónak a megsemmisítés iránti keresetet, és utalja vissza az ügyet a Törvényszék elé, hogy az érdemben hozzon határozatot;
a költségekről jelenleg ne határozzon.
Jogalapok és fontosabb érvek
Fellebbezésének alátámasztására a fellebbező három jogalapra hivatkozik.
Első jogalap: a Törvényszék tévesen alkalmazta a jogot azáltal, hogy téves jogi kritériumot alkalmazott annak eldöntéséhez, hogy a Bizottság Energiaügyi Főigazgatóságának igazgatója által aláírt, a 2020. december 17-i levélben foglalt határozat (a továbbiakban: vitatott határozat) az EUMSZ 263. cikk alapján megtámadható jogi aktusnak minősül-e.
Második jogalap: a Törvényszék tévesen alkalmazta a jogot annak megállapításával, hogy a villamos energia kiegyenlítő szabályozására vonatkozó iránymutatás létrehozásáról szóló, 2017. november 23-i (EU) 2017/2195 bizottsági rendelet1 1. cikkének (6) és (7) bekezdése nem ruház a fellebbezőre olyan jogokat, amelyeket a vitatott határozat érinthet.
Harmadik jogalap: a megtámadott végzés nem tartalmaz megfelelő indokolást annak megállapításához, hogy az (EU) 2017/2195 bizottsági rendelet 1. cikkének (7) bekezdése nem ruház jogokat a fellebbezőre.
____________
1 HL 2017. L 312., 6. o.